ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Studiului de Fezabilitate și a indicatorilor tehnico-economici pentru obiectivul de investiții „Înființarea unui centru de colectare prin aport voluntar în Municipiul Lugoj”**

 Având în vedere referatul nr. 16/28702/(RU)28703 din 21.03.2024 al Primarului interimar al Municipiului Lugoj - inițiator al Proiectului de hotărâre;

 Având în vedere Proiectul de hotărâre nr. 58 din 21.03.2024 privind aprobarea Studiului de Fezabilitate și a indicatorilor tehnico-economici pentru obiectivul de investiții „Înființarea unui centru de colectare prin aport voluntar în Municipiul Lugoj”;

 Luând în considerare raportul de specialitate nr. 16/29153/(RU)29154 din 22.03.2024 întocmit de Biroul agricol, cadastru;

 Luând în considerare avizul nr. 29 din 28.03.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Având în vedere Proiectul nr. 22146/2024, întocmit ECOVIABLE INGENIERIE S.R.L., înregistrat în evidențele instituției noastre sub nr. 16/28599/(RU)28620 din 21.03.2024;

 Ținand cont de Hotărârea Consiliului Local al Municipiului Lugoj nr. 465 din 07.12.2022 privind aprobarea depunerii proiectului „Înființarea unui centru de colectare prin aport voluntar în Municipiul Lugoj” în vederea participării la apelurile de proiecte PNRR/2022/C3/S/I.1.A, componenta C3 – Managementul deșeurilor, Subinvestiția I.1.A – Înființarea de centre de colectare prin aport voluntar din cadrul Planului Național de Redresare și Reziliență;

 Având în vedere prevederile O.U.G. nr. 195/2005 privind protecția mediului, aprobată prin Legea nr. 265/2006, cu modificările și completările ulterioare;

 Ținând seama de prevederile O.U.G. nr. 92/2021 privind regimul deșeurilor, cu modificările și completările ulterioare;

 Având în vedere prevederile O.G. nr. 2/2021 privind depozitarea deșeurilor;

 Luând în considerare prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

 În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă Studiul de fezabilitate „Înființarea unui centru de colectare prin aport voluntar în Municipiul Lugoj”, conform Proiectului nr. 22146/2024, documentație întocmită de ECOVIABLE INGENIERIE S.R.L., conform anexei nr. 1 care face parte integrantă din prezenta hotărâre.

 **Art.2.** - Se aprobă indicatorii tehnico-economici şi descrierea sumară a investiţiei pentru obiectivul de investiții „Înființarea unui centru de colectare prin aport voluntar în Municipiul Lugoj”, conform anexelor nr. 2 și nr. 3 care fac parte integrantă din prezenta hotărâre.

 **Art.3.** - Îndeplinirea prevederilor prezentei hotărâri se încredinţează Biroului investiții.

 **Art.4.** - Prezenta hotărâre se comunică:

 - Instituţiei Prefectului, judeţul Timiş;

 - Primarului interimar al municipiului Lugoj;

 - Direcţiei administraţie publică locală;

 - Direcției buget-cheltuieli;

 - Biroului investiții;

 - Biroului agricol, cadastru;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 55 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |